آمریکادا ایلک کز بیر خسته‌نین اؤز حجره‌لریندن یاپیلان و ۳ اؤلچولو پرینترله چاپ ائدیلن بیر قولاق اوغورلا جالاقلاندی.
بالاجا و شکیل پوزوقلوغو اولان ساغ قولاق ایله دوغولان ۲۰ یاشلی قادین، اؤز حجره‌لریندن یاپیلان ۳دی باسقیلی بیر قولاق ایمپلنتی ایله یئنی قولاغینا قوووشدو.
نیویورک تایمزدا چیخان خبره گؤره، عملیاتی ائد‌ن دکتر آرتورو بونیلا، آلکسا آدلی قادینین قولاغیندان یاریم گرام قیغیرداق/غضروف چیخاریب ساغلیقلی سول قولاغینین ۳ اؤلچولو اسکنینی ده ائدرک، بو متریالی ۳دیبیو تراپوتیکس شیرکتینه گؤندردی.
۳دی‌بیو تراپوتیکس، توخو نومونه‌سینی میلیاردلارجا حجره‌نی بؤیوتمک اوچون قوللاندی و داها سونرا شیرکتین کلاژن اساسلی مرکبی ایله قاریشدیریلدی و بو مرکب، خسته‌نین ساغلیقلی قولاغینین آینا نوسخه‌سینی یاراتماق اوچون اؤزل بیر  ۳دی بیو پرینتره علاوه ائدیلدی.
بوتون پروسه‌نین ۱۰ دقیقه‌دن آز چکدیگی آچیقلاندی.
باسیلان قولاق سویودوجودا ساخلاندیقدان سونرا دکتر بونیلایا گؤندریلدی.
مارس آیین‌دا گئرچکلشن عملیاتدان سونرا ۳دب‌یو تراپوتیکس، قولاغین طبیعی گؤرونوشونو آلانا قدر قیغیرداق توخوسونو یئنیله‌مه‌یه داوام ائدجگینی بیلدیردی.
